สรท. คาดส่งออกไทยปีนี้หดตัว -2% แม้ตัวเลขเดือน ส.ค.โตสูงกว่าคาด
สรท. คาดส่งออกไทยปีนี้หดตัว -2% แม้ตัวเลขเดือน ส.ค.โตสูงกว่าคาด
3 ต.ค. 2559

สภาผู้ส่งสินค้าทางเรือแห่งประเทศไทย (สรท.) หรือ สภาผู้ส่งออก ระบุว่า สถานการณ์ส่งออกในเดือน ส.ค.59 มีมูลค่า 18,825 ล้านเหรียญสหรัฐ ขยายตัว 6.5%จากช่วงเดียวกันของปีก่อนขณะที่มูลค่าการส่งออกในรูปเงินบาทเท่ากับ 654,174 ล้านบาท ขยายตัว 8.2% จากช่วงเดียวกันของปีก่อน ขณะที่ภาพรวมการส่งออก 8 เดือน มีมูลค่า 141,007 ล้านเหรียญสหรัฐ หดตัว -1.2%
“แม้วามูลค่าการส่งออกในกลุ่มสินค้าสำคัญและตลาดหลักของไทยในเดือนส.คจะกลับมาเติบโตได้ค่อนข้างดี แต่สภาผู้ส่งออก ยังคงคาดการณ์การส่งออกไทยในปี 59 หดตัว -2%” นายนพพร กล่าว
ด้านนายคงฤทธิ์ จันทริก ผู้อำนวยการบริหาร สภาผู้ส่งออก กล่าวว่า ตัวเลขส่งออกเดือน ส.ค.59 ขยายตัวเพิ่มขึ้น 6.5% สูงกว่าที่คาดการณ์ไว้มาก เนื่องจากเป็นการปรับฐานการส่งออกจากปีก่อนที่อยู่ในระดับที่ต่ำ เพราะเป็นช่วงเริ่มต้นของไฮซีซั่นการส่งออก โดยเป็นผลจากการส่งออกสินค้าหมวดยานพาหนะและเครื่องปรับอากาศที่ขยายตัวได้มาก ซึ่งคงต้องตามดูต่อไป ทำให้ สรท.ยังคงเป้าส่งออกตามเดิมที่ -2.0% ยังไม่ได้ปรับเป้าหมายการส่งออกปีนี้ใหม่ และคาดว่าช่วงที่เหลือของปีนี้การส่งออกยังขยายตัวได้อย่างต่อเนื่อง